[{"text_idx": "#000004", "text": "Astudio gyda ni yn y DU"}, {"text_idx": "#000008", "text": "A: Dechreuais fel dawnsiwr disgo dull rhydd ac unwaith i mi fachu\u2019r teitl mwyaf y gallwn i, sef \u2018Pencampwr y Pencampwyr\u2019, symudais ymlaen at ganu ac actio. Perfformiais fy ro\u0302l gyntaf erioed fel Sandy yn Grease ym Mlwyddyn 6, a oedd braidd yn wahanol, a phan es i\u2019r ysgol uwchradd perfformiais gwpl o rolau arweiniol, gan ddarganfod gwir angerdd ato \u2013 gwnes i TGAU mewn Drama a Cherddoriaeth. Wedyn, es i Grw\u0302p Colegau NPTC i astudio at Ddiploma BTEC mewn Celfyddydau Perfformio. Yno, ces i\u2019r cyfle i wneud cryn nifer o sioeau a pherfformio mewn llawer o rolau arweiniol, dysgais i lawer ac fe bwysleisiodd hynny i mi faint yr oeddwn i\u2019n dwlu arno ac mai dyna oedd fy ngalwedigaeth. Dyna\u2019r hyn yr oeddwn eisiau ei wneud a\u2019r hyn yr oeddwn yn ei wneud orau. Fy swydd gyntaf erioed yn y West End oedd dirprwy Nicola yn Kinky Boots \u2013 gwireddu breuddwyd oedd bod yn y West End."}, {"text_idx": "#000010", "text": "A: Gall y cynulleidfaoedd ddisgwyl lawer o hwyl, cryn dipyn o egni ac addysg. Mewn gwirionedd, rydym wedi meddwl y dylai fod yn rhan o\u2019r cwricwlwm ysgol presennol, oherwydd y dysgais lawer mwy am chwe gwraig Harri VIII trwy wneud SIX nag y gwnes i erioed yn yr ysgol."}, {"text_idx": "#000011", "text": "C: Rydych chi\u2019n chwarae ro\u0302l Catrin o Arago\u0301n; a allwch chi ddisgrifio ei chymeriad mewn chwe gair?"}, {"text_idx": "#000013", "text": "C: Pa un o\u2019r breninesau sydd fwyaf tebyg i chi?"}, {"text_idx": "#000015", "text": "C: Ydych chi\u2019n edrych ymlaen at berfformio\u2019r sioe i gynulleidfa yng Nghymru?"}, {"text_idx": "#000016", "text": "A: Ni allaf aros am berfformio\u2019r sioe i gynulleidfaoedd yng Nghymru. Dw i wedi gwneud Theatr Newydd Caerdydd o\u2019r blaen a oedd yn anhygoel, a mwynheais yn fawr iawn. Ond dyma fwy o leoliad, dw i byth wedi gwneud Canolfan Mileniwm Cymru o\u2019r blaen, felly dw i\u2019n hynod gyffrous i\u2019r cynulleidfaoedd sydd yno i\u2019n gweld, a dw i\u2019n gwybod y byddan nhw\u2019n rhoi egni anhygoel i ni alw arno wrth i ni wneud y sioe. Mae gennyf lawer o ffrindiau a theulu\u2019n dod, a\u2019r hyn sy\u2019n anhygoel yw \u2013 ni all fy mam-gu deithio \u2013 felly mae\u2019r ffaith y bydd hi\u2019n fy ngweld yng Nghaerdydd yn wirioneddol anhygoel o arbennig i mi."}, {"text_idx": "#000017", "text": "C: Mae SIX wedi mynd yn gryn dipyn o ffenomen, a oedd ymgymryd a\u0302\u2019r sioe yn heriol?"}, {"text_idx": "#000018", "text": "A: Ydy, mae wedi mynd yn ffenomen. Nid heriol mo\u2019r gair, roeddwn i\u2019n gyffrous iawn i ymgymryd a\u0302 SIX \u2013 roeddwn eisoes wedi cael y profiad selogion mawr gyda Heathers, a rhwng y ddwy sioe mae\u2019r selogion yn eithaf tebyg \u2013 felly roeddwn eisoes wedi cael blas arno, a oedd yn braf. Roeddwn i\u2019n gallu cymathu hynny\u2019n araf deg. Ond ie, roeddwn i\u2019n hynod gyffrous achos bod y sioe hon yn ddelfrydol i mi."}, {"text_idx": "#000019", "text": "C: Pam, yn eich barn chi, y mae SIX mor boblogaidd gyda chynulleidfaoedd?"}, {"text_idx": "#000020", "text": "A: Rwy\u2019n credu oherwydd bod SIX mor gyfredol a pherthnasol. Yr hyn rwy\u2019n dwlu arno amdani yw bod y sioe yn cyfleu \u2013 yn enwedig gyda chyfryngau cymdeithasol a\u2019r rhaglenni teledu yr ydym i gyd yn eu gwylio nawr, ac Instagram a hidlyddion a\u2019r holl bethau eraill sy\u2019n cymryd cymaint o\u2019n hamser, mae\u2019n eithaf hawdd mynd yn dipyn o ryfelwr bysellfwrdd, ac yn eithaf ansicr a ddim yn gyfforddus yn eich croen eich hun \u2013 ac mae hynny\u2019n eithaf anffodus \u2013 agwedd negyddol ar y byd sydd ohoni. Mae SIX yn cyfleu neges dda iawn na dylem gymharu ein hunain a\u0302\u2019n gilydd; cofleidiwch bwy ydych chi, cofleidiwch eich naws unigryw a dathlwch hi. Oherwydd eich bod yn unigryw, ceisiwch fod y fersiwn gorau ohonoch chi ag y gallwch a pheidiwch a\u0302 dynwared unrhyw un arall."}, {"text_idx": "#000021", "text": "C: Rydych chi a\u2019r breninesau eraill ar y llwyfan gyda\u2019ch gilydd trwy gydol y sioe, sut brofiad oedd cydweithio a\u0302 nhw?"}, {"text_idx": "#000022", "text": "A: Arbennig iawn \u2013 mae\u2019n brofiad rhyfeddol tu hwnt pan fyddwch yn cwrdd a\u0302 grw\u0302p o bobl rydych yn gwybod y bydd rhaid i chi fynd ar daith hir iawn gyda nhw, ac wedyn yn yr wythnos gyntaf rydych yn gwybod ei fod yn mynd i weithio! Mae gennym gydbwysedd aruthrol o egni\u0308on a phersonoliaethau yn y cast. Profiad grymusol iawn yw bod ar y llwyfan gyda nhw! Nid dim ond y chwech ohonom mohono, mae band llawn ar y llwyfan hefyd \u2013 ac rydym i gyd yn fenywod, ac mae mor anhygoel o anarferol i weld hynny mewn sioe."}]